Seletuskiri
Narva Linnavolikogu määruse „Maamaksumäärade kehtestamine“ eelnõu juurde

Narva Linnavolikogu 15.06.2023 määrusega nr 12 kehtestati maamaksumäärad Narva linnas lähtudes maamaksuseaduse § 5 lõikest 1. Tulenevalt volikogu määrusest kehtiks alates 01.01.2024 maamaksumäärad Narva linnas järgmiselt: 

1) elamumaale ja maatulundusmaa õuemaa kõlvikule 0,13 protsenti maa maksustamishinnast aastas; 
2) punktis 1 nimetamata maatulundusmaale 0,5 protsenti maa maksustamishinnast aastas (põllumajandussaaduste tootmiseks või metsakasvatuseks kasutatav maa ja maa, millel on põllu- või metsamajanduslik potentsiaal); 
3) punktis 1 ja 2 nimetamata sihtotstarbega maale 0,65 protsenti maa maksustamishinnast aastas (nt ärimaa, tootmismaa, transpordimaa, jäätmehoidla maa, mäetööstuse maa, riigikaitse maa, sihtotstarbeta maa).

Maksumäärade suuruse määramisel lähtus Narva Linnavalitsus 2023. aastal ministeeriumi poolt korraldatud infoseminarides kajastatud informatsioonist, Rahandusministeeriumi, Maksu- ja Tolliameti ja Maa-ameti veebikanalites jagatud informatsioonist ja juhenditest, sh avalikult kättesaadavast kalkulaatorist. Kuna oli teada, et kalkulaator võis anda väärt informatsiooni maamaksu võimaliku laekumise kohta, siis sai tehtud arvutused linnavalitsuses olevatest andmetest.

Kohalikud omavalitsused, sh Narva Linnavalitsus sai 09.06.2023 Rahandusministeeriumilt e-kirja, kus viidatakse sellele, et kalkulaatoris olevad andmed pole täpsed ning soovitatakse kaaluda maksimaalsete maamaksumäärade kehtestamist. Kuid, kirjale lisatud tabeli Maamaks 2024 (seletuskirja lisa 1) uued hinnad ja määrad KOVidele saatmiseks andmed Narva linna osas ei olnud vastuolus linnavalitsuse arvutustega ja määruse eelnõu esitati Narva Linnavolikogu 15.06.2023 istungile.  

22.06.2023 pöördus e-kirja teel Narva Linnavalitsuse poole Maksu- ja Tolliamet (MTA), juhtides tähelepanu, et kui kehtestatud maksumäärad ei ole maksimaalsed maksumäärad, siis võib juhtuda, et maamaksu laekumine 2024. aastal jääb väiksemaks kui 2023. aasta maamaks. 
Kuni tänaseni pole arvutusmudelit maamaksu tegeliku laekumise arvutamiseks, sh puudub täpne informatsioon palju on prognoositav Narva linna maksulaekumine 2024. aastal volikogu poolt kehtestatud maksumääradega.
25.07.2023 võeti Narva linnavalitsuse Arhitektuuri- ja Linnaplaneerimise Ametiga (edaspidi ALPA) ühendust Regionaal- ja Põllumajandusministeeriumist, vabandati tekitatud segaduse pärast maksumääradega riigis ja teatati, et käesoleval aastal on nende viimaste korrigeeritud andmete põhjal Narva linna maamaksu laekumine järgmisel aastal olulise vähenemisega ca 262 tuhat eurot ning soovitati esitada maksumäärade korrigeerimine augusti kuu volikogu istungile ja kehtestada korrigeeritud maksumäärad, et 1.septembril uute maksumäärade sisestamisel oleksid maamaksumäärade andmed õiged. Sama informatsioon saadeti e-kirja teel ka 26.07.2024 koos maksulaekumiste variantidega erinevate maamaksumäärade korral, kuid soovitati kehtestada maksimaalse maamaksumäärad kuna kõikide arvutusvariantide puhul ei ole tehtud mahaarvestust maksuvabastuste ja alla 5 euroste maksusummade osas. Maksimaalsete maksumääradega on nende prognoosi kohaselt maamaksu laekumine Narva linnas ca 320 tuhat eurot (sh maksusummad, mida tegelikult ei väljastata). Samuti paluti saata kirjalik pöördumine Rahandusministeeriumisse, et saada kirjalik seisukoht maksumäärade korrigeerimise osas, nende rakendamise osas alates 01.01.2024 ja prognoositava maamaksu laekumise suuruse osas 2024 aastal. Kiri nr 4.1-12/7546 on Rahandusministeeriumile ALPA poolt saadetud 27.07 ja vastust ootame kirjale 16.08.2024.Lisaks Regionaal- ja Põllumajandusministeeriumilt saadud informatsioonile kasutas ALPA maamaksu arvutamiseks 25.07.2023 MTA infosüsteemi, mida kasutades ilmnes, et eeldatavalt kehtestatud maksumääradega väheneks 2024. aastal Narva linnale maksulaekumine ca 50 tuhande euro võrra.



Samas e-kirjas toob Regionaal- ja Maaeluministeerium välja, et kohalik omavalitsus ei pea maksimaalsete maksumäärade kehtestamisel mõtlema maaomaniku liiga suurele maksutõusule, kuna riiklikult on seatud kaitsemehhanism ehk maamaksu tõusu piirmäär, mis tähendab, et maamaksu järsu tõusu vältimiseks on kehtestatud nn kaitsemehhanism – 10-protsendiline (või 5-eurone) piirmäär. See tähendab, et maamaks ei suurene eelmise aastaga võrreldes rohkem kui 10% aastas, kuni jõuab maa maksustamishinnast ja maamaksumäärast lähtuva maamaksusummani. Kaitsemehhanismi rakendab Maksu- ja Tolliamet. Kuna iga katastriüksuse väärtus on tõusnud erineval määral ning uue maamaksu arvutamisel lähtutakse igast katastriüksusest eraldiseisvalt, mitte teatud piirkonna keskmisest väärtuse kasvust, oleks sellise maksumäära leidmine suure ala kohta ka võimatu ülesanne.
Alates 01.01.2024 kehtima hakkava maamaksuseaduse kohaselt jätkub kaitsemehhanismi rakendamine senikaua, kuni saavutatakse uue maksustamishinna alusel arvutatud maamaksusumma. Samas, kui kohalik omavalitsus leiab, et maksukoormus hakkab tõusma soovitust kõrgemaks, on igal aastal võimalik maksumäärasid muuta.

Lähtudes ülaltoodust teeme ettepaneku tunnistada Narva Linnavolikogu 15.06.2023 määrus nr 12 „Maamaksumäärade kehtestamine“ kehtetuks ja kehtestada maksimaalsed maamaksumäärad vastavalt määruse lisale.

Kuna vastavalt maamaksuseaduse § 5 lõikele 3 peab maamaksumäärade muutmise korral maamaksumäärad sisestama maamaksu infosüsteemi maksustamisaastale eelneva aasta 1. septembriks, siis on vaja uued maksumäärad kehtestada augusti kuu volikogu istungil.

